作者：张枢
词牌/韵律：庆宫春・高阳台

paragraphs: 斜日明霞，残虹分雨，软风浅掠苹波。
声冷瑶笙，情疏宝扇，酒醒无奈秋何。
彩云轻散，漫敲缺、铜壶浩歌。
眉痕留怨，依约远峰，学敛双蛾。
银床露洗凉柯。
屏掩香销，忍扫裀罗。
楚驿梅边，吴江枫畔，庾郎从此愁多。
草蛩喧砌，料催织、回文凤棱。
相思遥夜，帘卷翠楼，月冷星河。